গত বছরের ১৮ ডিসেম্বর পাকিস্তানি ১৯৫ সেনা কর্মকর্তার প্রতীকী বিচারের লক্ষ্যে আত্মপ্রকাশ ঘটে এ সংগঠনের। সংগঠনটির নেতারা বিভিন্ন শ্রেণী-পেশার মানুষের সঙ্গে মতবিনিময় করে তাদের পরামর্শের ভিত্তিতে নামের সঙ্গে ‘আন্দোলন’ শব্দটি যুক্ত করেছে। একই সঙ্গে তাদের লক্ষ্য ও উদ্দেশ্যে আংশিক পরিবর্তন এনেছে। এগুলো উপস্থাপন করতেই এ সংবাদ সম্মেলনের আয়োজন করেছেন বলে জানান সংগঠনের আহ্বায়ক ও নৌ-পরিবহনমন্ত্রী শাজাহান খান।